Európska cesta 55

Európska cesta 55 (E55) je európska cesta vedúca z mesta Helsingborg vo Švédsku do mesta Kalamata v Grécku. Jej celková dĺžka je .

V Helsingborgu sa na E55 napája E4. E4 je vlastne predĺženie E55, ale keďže po rekategorizácii v 80. rokoch by boli náklady na výmenu tabuliek veľmi vysoké, bola v Škandinávii udelená výnimka. V Nórsku a Švédsku sú cesty označované iba ako európske, nie ako diaľnice.

Priebeh
 : vo Švédsku sa E55 začína križovatkou s E4 a trajektom pokračuje do Dánska. 

 : v Dánsku prechádza mestami Helsingør, Kopenhagen a Gedser a trajektom prechádza do Nemecka. 

 : tu sa prístavnom meste Rostock napája na A19, po ktorej pokračuje do obce Wittstock/Dosse, kde sa napája na A24. Neskôr sa napája na A10, ktorá tvorí obchvat Berlína a ďalej vedie po A13 do Drážďan, kde sa napája na A17 a pokračuje do Česka. 

 : po prechode štátnou hranicou pokračuje E55 po D8 do Ústí nad Labem a Prahy, kde sa napája na D1, neskôr sa napojí na I/3, prechádza cez Tábor, krátky úsek prechádza cez D3, po ktorej v budúcnosti pôjde celý úsek dnes vedúci cez I/3 a pokračuje do Českých Budějovic. Cesta ďalej pokračuje do Rakúska.

 : najprv prechádza po B310, vo Freistadte sa napája na A7 a pokračuje do Lincu, napojí sa na A1 a pokračuje do Salzburgu. Tu sa napojí na A10 a ide do Villachu, odkiaľ pokračuje ako A2 do Talianska. 

 : tu pokračuje E55 po diaľnici A23, za Udine sa napája na A4, po ktorej pokračuje do Benátok, odkiaľ pokračuje po SS309 do Raveny, za ktorou sa napojí na A14. Po A14 pokračuje do Bari, kde sa napojí na SS16, vo Fasane sa napojí na SS379 a meste Brindisi končí trajektom do Grécka. 

 : tu sa začína v meste Igoumenitsa a smeruje do mesta Kalamata, kde sa napája na E65.

Galéria

Referencie

Iné projekty

Externé odkazy
 Súkromná stránka o E55

Zdroj
 
 Google maps

55
Cestná infraštruktúra vo Švédsku
Cestná infraštruktúra v Dánsku
Cestná infraštruktúra v Nemecku
Cestná infraštruktúra v Česku
Cestná infraštruktúra v Rakúsku
Cestná infraštruktúra v Taliansku
Cestná infraštruktúra v Grécku